29. ΑΝΑΓΚ. ΝΟΜΟΣ υπ’ αριθ. 1343 της 26/28 Νοεμ. 1949 (ΦΕΚ Α' 334) Περί ρυθμίσεως ζητημάτων αφορώντων τας επ’ ανδραγαθία προαγωγάς Αξιωματικών του Στρατού Ξηράς. Άρθρ.1.-1.Προαγωγαί επ’ ανδραγαθία Αξ/κών και Ανθ/στών του Στρατού Ξηράς, γενόμεναι κατά την περίοδον της εχθρικής κατοχής δια διακε-κριμένην επί του πεδίου της μάχης πράξιν, τελεσθείσαν κατά τον πόλεμον 1940-41 και τηρηθείσαι εν ισχύϊ, κατ’ εφαρμογήν των διατάξεων του υπ’ αριθ. 257/45 Α. Νόμου "περί διατάξεων αφορωσών τας επ’ ανδραγαθία προαγωγάς Μονίμων και Εφέδρων Στρατιωτικών", ακυρούνται αφ’ ης εγένοντο. "Εξαιρουμένων των προαγωγών των τραυματισθέντων, ως προς ους δεν έχουσιν εφαρμογήν αι διατάξεις του παρόντος". Τα εντός « » προσετέθησαν δια του άρθρ. 2ου του Νόμ. 1883/1951. 2.Οι Αξ/κοί, ους αφορώσιν αι δια της προηγουμένης παραγράφου ακυρούμεναι προαγωγαί, διατηρούσι τον βαθμόν, ον ήδη φέρουσιν, δεν δύνανται όμως να προαχθώσιν εις ανώτερον τούτου βαθμόν προ της προαγωγής εις τον αυτόν βαθμόν απάντων εκείνων, οίτινες ετύγχανον αρχαιότεροί των προ της επ’ ανδραγαθία προαγωγής αυτών, μη λαμβανομένων υπ’ όψιν εκ των αρχαιοτέρων τούτων εκείνων οίτινες απώλεσαν αρχαιότητα κατ’ εφαρμογήν των διατάξεων του Νόμου περί καταστάσεως Αξ/κών ή άλλων διατάξεων. Μετά δε την προαγωγήν εις τον αυτόν βαθμόν των ως άνω αρχαιοτέρων των, τάσσονται εν τε τη γενική και τη καθ’ Όπλον σειρά αρχαιότητος, εις ην σειράν ευρίσκοντο προ της επ’  ανδραγαθία προαγωγής των, λογιζομένης και δι’ αυτούς ως χρονολογίας προαγωγής εις τον βαθμόν τούτον, της χρονολογίας αφ’ ης θέλει προαχθή εις αυτόν ο αμέσως προ αυτών εκ των ως άνω αρχαιοτέρων των. Άρθρ.2.-Οι βάσει των διατάξεων του υπ’ αριθ. 257/45 Α. Νόμου, ως ούτος ετροποποιήθη και συνεπληρώθη μεταγενεστέρως, συνταχθέντες υπό του Ανωτάτου Συμβουλίου Προαγωγών Πίνακες προακτέων επ’ ανδραγαθία Αξ/κών και Ανθ/στών, ακυρούνται θεωρούμενοι ως μηδέποτε συνταχθέντες. Άρθρ.3.-(Κατηργήθη δια του άρθρ. 18 Ν.Δ. 376/1974, κατωτ. αριθ. 33). Άρθρ.4.-1.Προαγωγαί επ’ ανδραγαθία εις τον ανώτερον βαθμόν Στρατιωτικών του Στρατού Ξηράς, γενόμεναι από 1ης Ιαν. 1946 μέχρι σήμερον θεωρούνται έγκυροι και ισχυραί. 2.Έγκυροι και ισχυραί παραμένουσι και αι προαγωγαί επ’ ανδραγαθία εις τον ανώτερον βαθμόν στρατιωτικών του Στρατού Ξηράς αι γενόμεναι εν Μέση Ανατολή, εν Ιταλία και εν Ελλάδι μετά την απελευθέρωσιν, δια διακεκριμένην επί του πεδίου της μάχης πράξιν, τελεσθείσαν κατά τας εν Μέση Ανατολή και Ιταλία επιχειρήσεις του Ελληνικού Στρατού "και εν Ελλάδι κατά το στασιαστικόν κίνημα του Δεκ. 1944". Τα εντός « » προσετέθησαν δια του άρθρ. 2ου του Νόμ. 1883/1951. 3.Δια τας προαγωγάς επ’ ανδραγαθία, περί ων αι προηγούμεναι παρ. 1 και 2, εφ’ όσον αύται αφορώσι μονίμους Αξ/κούς, εφαρμόζονται αι διατάξεις του άρθρ. 3 του παρόντος Νόμου. Οπωσδήποτε κεκτημένος ήδη βαθμός δεν αφαιρείται, εφαρμοζομένων των διατάξεων της παρ. 2 του άρθρ. 1 του παρόντος εις την περίπτωσιν, καθ’ ην εκ της εφαρμογής του άρθρ. 3 θα συνέτρεχε λόγος υποβιβασμού Αξ/κού τινός. Άρθρ.5.-1.Αι προτάσεις προαγωγών επ’ ανδραγαθία Αξ/κών και Ανθυπασπιστών του Στρατού Ξηράς δια τας πολεμικάς επιχειρήσεις 1940-1941 και τας εν Μέση Ανατολή και Ιταλία τοιαύτας, αι διαβιβασθείσαι εις το Ανώτατον Συμβούλιον Προαγωγών, συμφώνως προς τας διατάξεις του υπ’ αριθ. 257/1945 Α. Νόμου, ως και εκείναι αίτινες συμφώνως τω αυτώ Νόμω έδει να είχον διαβιβασθή εις το αυτό Συμβούλιον, επανεξετάζονται εντός τριμήνου προθεσμίας από της δημοσιεύσεως του παρόντος, υπό πενταμελούς Επιτροπής εξ Ανωτάτων Αξιωματικών, οριζομένων υπό του Αρχιστρατήγου. (Αντί της σελ. 249) Σελ.  249(α) Τεύχος 527-Σελ. 21 Ηθικές Αμοιβές-Στρατιωτικά Μετάλλια 36.Γ.ζ.27-29 2.Η Επιτροπή αύτη, εξετάζουσα μίαν εκάστην περίπτωσιν και καταρτίζουσα πίνακα των κατά την κρίσιν αυτής δικαιουμένων ηθικής αμοιβής, δικαιούται να προτείνη την απονομήν μιας των εις τας περιπτ. 1, 2, 3 και 4 του άρθρ. 1 του υπ’ αριθ. 2646/1940 Α. Νόμου αναφερομένων ηθικών αμοιβών,  εφ’ όσον ο κοινόμενος δεν έτυχεν ήδη ηθικής αμοιβής δια την ίδιαν πράξιν. Εν τω πίνακι τούτω, δέον να αναγράφηται το είδος της προτεινομένης ηθικής αμοιβής, η πράξις δι’ ην προτείνεται αύτη εν συντόμω περιλήψει και ο τόπος και χρόνος καθ’ ον έλαβε χώραν η πράξις αύτη. Ο πίναξ ούτος υποβάλλεται προς τον Αρχιστράτηγον, έχει δε δι’ αυτόν συμβουλευτικόν χαρακτήρα. 3.Ο Αρχιστράτηγος, λαμβάνων υπ’ όψει τας επί του πίνακος τούτου προτάσεις, ως και παν έτερον στοιχείον, όπερ ήθελε κρίνει αναγκαίον, δύναται να επιφέρη μεταβολάς εν τω πίνακι ή να εγκρίνη τούτον ως έχει, μεθ’ ο ακολουθείται η υπό του Α.Ν. 2646/1940 οριζομένη διαδικασία δια την απονομήν των εγκριθεισών ηθικών αμοιβών. Άρθρ.6.-1.(Προστίθενται παρ. 3 και 4 εις το άρθρ. 1 Ν.Δ. 299/1947, ανωτ. αριθ. 27. Η παρ. 1 κατηργήθη δια του άρθρ. 18 Ν.Δ. 376/1974, κατωτ. αριθ. 33). 2.Μονιμοποιήσεις επ’ ανδραγαθία και προαγωγαί επ’ ανδραγαθία εφέδρων εξ απονομής βαθμού Αξ/κών και Ανθ/στών ενεργηθείσαι μέχρι της ισχύος του παρόντος Νόμου κυρούνται. 3.(Αντικαθίσταται η παρ. 2 του άρθρ. 2 Ν.Δ. 299/1947, ανωτ. αριθ. 27. Η παρ. 3 κατηργήθη δια του άρθρ. 18 Ν.Δ. 376/1974, κατωτ. αριθ. 33). "4.Έφεδροι λοχίαι υπηρετήσαντες ως διμοιρίται κατά τον πόλεμον 1940-1941 και προαχθέντες εκ του βαθμού τούτου κατ’ εφαρμογήν των διατάξεων του Νόμ. 1709/44 εις τον βαθμόν του εφέδρου ανθυπολοχαγού, φονευθέντες δε μετά την απελευθέρωσιν παρ’ αναρχικών, θεωρούνται ως καλώς κτησάμενοι τον βαθμόν αυτόν ακυρουμένης πάσης άλλης διατάξεως, απαγγελούσης έκπτωσιν από τον κτηθέντα βαθμόν". Το εδάφ. 4 προσετέθη δια του άρθρ. 2ου του Νόμ. 1883/1951. Σελ. 250(α) Τεύχος 527-Σελ. 22 Άρθρ.7.-1.Ο υπ’ αριθ. 3120/42 Α. Νόμος "περί τροποποιήσεως άρθρων τινών του υπ’ αριθ. 2646/40 Α. Νόμου" καταργείται, ως και πάσα άλλη διάταξις αντικειμένη εις τον παρόντα Νόμον. 2.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν ευθύς άμα τη επαναλήψει των εργασιών της. 